**OSNOVNA ŠKOLA ŠIJANA PULA**

**43.istarske divizije 5, 52100 Pula**

KLASA: 003-05/20-01/01

URBROJ: 2168/01-55-55-21-10

Pula, 09.04.2021.

Na temelju čl. 125. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19) i čl. 72. Statuta Osnovne škole Šijana Pula, Upute za sprječavanje i suzbijanje epidemije COVID-19 vezano za rad predškolskih ustanova, osnovnih i srednjih škola u šk. god. 2020./2021., Modela i preporuka za rad u uvjetima povezanima s COVID-19 za pedagošku godinu 2020./2021., te u dogovoru s osnivačem-Gradom Pula-Pola, epidemiološkom službom ZZJZIŽ i Odlukom, odnosno Dopunom Odluke stožera CZIŽ od 07.04.2021. godine, ravnateljica Škole donosi

O D L U K U

o organizaciji nastave

I.

Nastava za sve učenike od 1. do 8. razreda organizira se i izvodi kao nastava na daljinu (Model C) od 12. do 17. travnja 2021. godine

II.

Pri radu zaposlenika u OŠ Šijana Pula koji poslove obavljaju u školskoj ustanovi prema odluci ravnateljice obvezno je pridržavati se Uputa Hrvatskog zavoda za javno zdravstvo za sprječavanje i suzbijanje epidemije COVIDA-19 za ustanove ranog i predškolskog odgoja i obrazovanja te osnovnoškolske ustanove, te Preporuka Ministarstva znanosti i obrazovanja o Modelima i preporukama za rad u uvjetima povezanim uz COVID- 19 i uputa za vrednovanje i ocjenjivanje.

III.

Pri provedbi nastave na daljinu i radu zaposlenika koji poslove obavljaju od kuće prema odluci ravnateljice obvezno je pridržavati se Preporuka Ministarstva znanosti i obrazovanja o Modelima i preporukama za rad u uvjetima povezanim uz COVID- 19 i uputa za vrednovanje i ocjenjivanje.

Obveze učitelja su:

* osigurati kontakte i način komunikacije (virtualna učionica, viber grupe, telefon, e-mail)
* obvezno održavanje nastave na daljinu odvija se u uobičajenom opsegu radnog vremena
* obvezna priprema sadržaja, održavanje komunikacije s učenicima, roditeljima, Školom i Ministarstvom znanosti i obrazovanja te davanje povratne informacije učenicima i roditeljima
* obveze koje proizlaze iz sklopljenog ugovora o radu između zaposlenika i Škole te Odluke o tjednom i godišnjem zaduženju učitelja Škole za šk.god. 2020/2021. kao i sudjelovanje i izvršavanje drugih aktivnosti prema uputi ravnateljice i MZO-a.

IV.

Izmjena Provedbenog plana organizacije rada i izvođenja nastave u OŠ Šijana Pula u šk.god. 2020/2021.l te protokola postupanja za vrijeme rada u posebnim uvjetima od 18.03.2021. godine prestaje važiti danom primjene ove Odluke.

V.

Ova se Odluka primjenjuje od 12. travnja 2021. godine, te se dostavlja na znanje osnivaču, Školskom odboru, zaposlenicima Škole, roditeljima, te će biti objavljena na mrežnoj stranici Škole.

Ravnateljica

Alma Tomljanović, prof., v.r.